எவ்வாறாயினும் சகல உதவி ஆசிரியர்களும் வகுப்புச் சுவர்களுள் அற்புதமாகக் கடமை ஆற்றினர். அவர்கள்தான் தங்களது வியக்கத்தக்க உற்சாகமான பணிகளால் யூனியனைக் கட்டி எழுப்பி மறுமலர்ச்சி ஏற்படுத்தி, யூனியன் மேலும் மேலும் எழுந்து பறக்கச் செய்தவர்கள். எனது பதவிக் காலத்தில் நான் சந்தித்த உச்சச் சிறப்பான ஆசிரியர்கள் மூவர் பெயரைச் சொல்லும்படி கேட்டால் மிக மகிழ்ச்சியோடு சமர்ப்பிக்க முடியும்: 1. திருமதி பராசக்தி பரமேஸ்வரன் (சமூகக் கல்வி) 2. திருமதி கிருபைமலர் இராசையா (தாவரவியல்) 3. திரு.ஏ.மகாதேவன் (இரசாயனவியல்).அதிபராகக் கடமை புரிந்த கலத்தில் உதவி ஆசிரியர்களின் சேவையில் பூரண திருப்தி கண்டேன். புரூணை, இங்கிலாந்து, கனடா ஆகிய நாடுகளில் பெற்ற அனுபவம் எனது பழைய கருத்தை ஐயுற வைக்கிறது. பின்வரும் துறைகளில்; உதவி ஆசிரியர்களின் சேவை உலக தரத்தில் அமையவில்லை என்பதை உணர்கின்றேன்: தினமும் கட்டாய வீட்டு வேலை அளவோடு வழங்கி அவற்றைத் தவறாமல் திருத்துதல், வகுப்பில் தினமும் போதிய எழுத்துவேலை கொடுத்து அவற்றைத் தினமும் பாடநேரத்துக்கு அப்பால் திருத்துதல். புரூணையில் இரண்டு விடயங்களை அவதானித்தேன். பாடசாலை முடிந்த பின்னர், வகுப்பில் கொடுத்த எழுத்து வேலையைத் திருத்திய பின்னரே வீடு செல்லாம். மற்றது பாடசாலைக்கு விடுதலை எடுத்திருந்தால், பாடசாலை நேரம் முடிய வகுப்பு வைத்துக் குறித்த தவறிய பணியை முடிக்கவேண்டும். மாணவர்களுக்குப் பாடசாலை முடியும் வேளை, ஆசிரியர்களுக்கு முடிவதில்லை..“ஆசிரியர்கள்தான் சமூகத்தின் மிகவும் பொறுப்பு வாய்ந்த பிரதான அங்கத்தவர்கள். ஏனெனில் அவர்களது தொழில்சார்ந்த முயற்சிகள் பூமியின் விதியைத் தீர்மானிக்கும் சக்திவாய்ந்தவை.” ஹெலன் கல்டிகொற்அனுமதி நெருக்குவாரம்அதிபர் பதவியை ஏற்க முன்னர் பாடசாலை அனுமதியில் எவ்வாறான கட்டுப்பாடும் கடைப்பிடிக்கப்படவில்லை. அனுமதி கேட்டு வந்த ஒவ்வொருவரும் மகிழ்ச்சியோடு வரவேற்கப்பட்டார்கள். இதில் கவலைக்குரிய கதை என்னவென்றால், புகழ்மிக்க கல்லூரிகளில் அனுமதி மறுக்கப்பட்டவர்களே அனுமதிகேட்டு வந்தனர். மற்றக் கல்லூரிகளால் அனுமதி மறுக்கப்பட்ட மாணவர்கள் உயர்தர வகுப்புகளில் முட்டிவழிந்தனர். பலர் சாதாரண தரத் தேர்வில் மிகக் குறைந்ததரச் சித்திகளைக் கொண்டவர்கள். பலர் சாதாரணதரத் தேர்வில் மூன்றாவது அல்லது நான்காவது, ஐந்தாவது எத்தனங்களில் சித்தி அடைந்தவர்கள். இரண்டொருவர் போலித் தேர்வுப் பத்திரம் வைத்திருந்தார்கள். கணினிக்குப் பதிலாகத் தட்டச்சு இயந்திர எழுத்தை உடையவை. வேறு ஓரிருவர் உண்மையான தேர்வுப் பத்திரங்கள் உடையவர்கள் -  அவர்களுக்காகத் தேர்வு எழுதியவர்கள் வேறு நபர்கள். அவர்கள் ‘குதிரைகள்’ என்று நொடிக்கப்பட்டார்கள். அனேகர் வயதுகூடியவர்கள். அதனால் எமது கல்லூரியை ‘முதியோர் மடம்’ என்று கிண்டல் செய்தனர். .விரைவிலேயே யூனியன் விண்ணொலி எழுப்பியபடி வானத்தில் பறக்க ஆரம்பித்தது.  அதனோடுகூடவே அனுமதி நெருக்குவாரமும் ஆரம்பித்தது. க.பொ.த. (சா.த.) தேர்வில் குறைந்த தரச் சித்திகளோடு சித்தி அடைந்தவர்களுக்கு அனுமதி மறுக்கப்பட்டது. தனிப்பட்ட பீட்சார்த்திகளாகத் தேர்வு எழுதியவர்களுக்கும் அனுமதி மறுக்கப்பட்டது. கீழ் வகுப்புகளுக்கும் அனுமதி கேட்பவர்களின்; நெருக்குவாரம் தொடர்ந்தது..யூனியன் அதிசயிக்கத் தக்க மலர்ச்சியும் எழுச்சியும் பெற்றது. கல்வித் திணைக்களத்தினர் பாடசாலை அனுமதியை மையமாக வைத்தே பாடசாலைகளின் தரத்தை எடைபோடுவர். யூனியனுக்கு அனுமதி கேட்டுக் கல்வித் திணைக்களத்திற்குப் பெற்றார் படை எடுத்தமை, இன்னொரு புறத்தில் யூனியனுக்கு உதவியாக அமைந்தது. கல்வித் திணைக்களம் கல்லூரி விடயத்தில் அக்கறை காட்டத் தொடங்கியது. வேண்டிய எல்லாவித உதவிகளையும் மகிழ்ச்சியோடு செய்தது. புறநடைகளும் உண்டு. ஒரு தடவை ஒரு உதவிக் கல்விப் பணிப்பாளர் தனது ஊர்ப் பெற்றார் ஒருவரை அனுப்பியிருந்தார். அவர் கொடுத்த கடதாசித் துண்டில் குறித்த இரண்டு மாணவர்களுக்கும் அனுமதி வழங்கும்படி எழுதியிருந்தார். நியாயத்தை விளக்கி அனுமதி வழங்காது அப்பெற்றாரைத் திருப்பி அனுப்பிவிட்டேன். வினை தேடி வந்தது. அடுத்த தினம் உதவிக் கல்விப் பணிப்பாளர் விறுவிறென்று அலுவலகத்துள் புகுந்தார். “குளறுபடிகள் நடப்பதாக அறிந்தேன்” என்றார். பாடசாலை அபிவிருத்திச் சங்க நிதிசேகரிப்புக்கு வழங்கும் சிட்டைகளின் அடிக்கட்டைகளை ஆராயத் தொடங்கினார். அலுவலகத்தைவிட்டு வெளியேறிவிட்டேன். நீண்ட நேரத்தின் பின்னர் எழுதுவினைஞரிடம் ‘அதிபர் வருவாரா?’ என்று விசாரித்தார். அவர் சாதகமாகப் பதில் சொல்லவில்லை. சமூகமளித்தமைக்கு அடையாளமாக ‘லொக்’ புத்தகத்தில் பதிவு செய்யாமலே உடனடியாகத் திரும்பிப் போய்விட்டார். இன்னொரு சுவையான கதை. எனது மருமகன் 1993இல் கொழும்பில் விவாகம் முடிந்த பின்னர் மணமகளையும் அழைத்துக்கொண்டு விருந்துக்கு வந்தார். கதைநடுவே மணப்பெண் தனக்கு ஏஐம் ஆண்டு அனுமதி மறுத்தமையால், எங்கள் கல்லூரிக்குச் சற்று அப்பால் உள்ள கல்லூரிக்குப் போகவேண்டி ஏற்பட்டதாகவும், அதனால் பல்கலைக்கழக வாய்ப்புத் தவறியதாகவும் வருத்தப்பட்டார். அவர் ஒரு வர்த்தக மாணவி. அனுமதி மறுப்பால் நிரம்ப மனக்கசப்புகள் - வெளியாரிடம் மட்டுமல்ல. உறவினர்களிடமும் வளர்ந்தன. அவை எனது பதவிக் காலத்தோடு  மங்கிமறைந்து போகவில்லை. கல்லூரி நன்மைக்காகச் சகித்துக்கொண்டேன். அனுமதி விடயத்தில் சிறிதும் நெகிழ்வு காட்டவில்லை. காரணம் அது படுவேகமாக வீழ்ச்சிப் பாதைக்குத் திருப்பியிருக்கும். மறுபக்கத்தில் அனுமதி நெருக்கு வாரம் யூனியனின் எழுச்சியை மறுமலர்ச்சியை ஓங்கி விளம்பரப்படுத்தியது..                                                       முறைப்பாடு'''